

 **ระบบเตือนภัยเศรษฐกิจอุตสาหกรรมของไทย เดือนพฤษภาคม *“ส่งสัญญาณเฝ้าระวัง”***

**เฉลี่ยเดือนมิถุนายน–กรกฎาคม *“ส่งสัญญาณปกติ”***

**เฉลี่ยเดือนสิงหาคม–ตุลาคม *“ส่งสัญญาณปกติ”***

**เผยแพร่ : 25 พฤษภาคม 2566**

**รายงานผลระบบเตือนภัยเศรษฐกิจอุตสาหกรรมของไทย**

**The Early Warning System Industry Economics (EWS-IE)**

|  |  |  |
| --- | --- | --- |
| **องค์ประกอบของระบบ** | **ระดับสัญญาณ-สถานะคลื่นวัฏจักร เดือน พ.ค.66** | **ระดับ-สถานะคลื่นวัฏจักร****เฉลี่ย 2 เดือน (มิ.ย.-ก.ค.66)** |
| * **เศรษฐกิจอุตสาหกรรมไทย**
 |  | **(-0.01)** |  |  **(0.11)** |
| * **ปัจจัยภายในประเทศ**
 |
| **ดัชนีการลงทุนภาคเอกชน** |  | **(0.46)** |  |  **(0.60)** |
| **ดัชนีปริมาณสินค้านำเข้า** |  | **(-0.54)** |  |  **(-0.35)** |
| **ดัชนีความเชื่อมั่นทางธุรกิจ 3 เดือนข้างหน้า** |  | **(1.17)** |  |  **(1.08)** |
| **ดัชนีความเชื่อมั่นภาคอุตฯ 3 เดือนข้างหน้า** |  | **(1.56)** |  |  **(1.66)** |
| * **ปัจจัยต่างประเทศ**
 |
| **ดัชนีความเชื่อมั่นผู้บริโภคของจีน** |  | **(-0.33)** |  |  **(-0.09)** |
| **ดัชนีผลผลิตอุตสาหกรรมของ EU** |  |  **(0.23)** |  |  **(-0.51)** |
| **ดัชนีผู้จัดการฝ่ายจัดซื้อฯ ญี่ปุ่น** |  | **(-0.35)** |  |  **(-0.25)** |
| **ดัชนีชี้นำเศรษฐกิจสหรัฐอเมริกา** |  | **(-0.50)** |  |  **(-0.48)** |
| **ดัชนีความเชื่อมั่นทางธุรกิจสหรัฐฯ** |  | **(-0.77)** |  |  **(-0.68)** |

***ประเด็นสำคัญ : เดือนพฤษภาคม 2566***

* **เศรษฐกิจอุตสาหกรรมของไทยส่งสัญญาณเฝ้าระวัง**
* **ปัจจัยในประเทศอยู่ในช่วงขาขึ้นเป็นส่วมมาก**
* **ปัจจัยต่างประเทศมีสถานะเฝ้าระวังเป็นส่วนใหญ่**
* **2 เดือนข้างหน้า ส่งสัญญาณปกติในช่วงขาขึ้น แต่ยังต้องเฝ้าระวังปัจจัยลบจากภาวะเศรษฐกิจโลกที่ชะลอตัว**

**ปัจจัยภายในประเทศส่วนใหญ่ส่งสัญญาณปกติ** โดยการลงทุนภาคเอกชนของไทยขยายตัว ความเชื่อมั่นทางธุรกิจปรับดีขึ้นตามความเชื่อมั่นของภาคการผลิต สอดคล้องกับความเชื่อมั่นภาคอุตสาหกรรมที่ขยายตัวจากภาคการท่องเที่ยวและการบริโภค มีเพียงปัจจัยด้านปริมาณสินค้านำเข้าของไทยที่หดตัว จากปริมาณการนำเข้าวัตถุดิบลดลงในช่วงที่ผ่านมา

**ปัจจัยต่างประเทศส่วนมากส่งสัญญาณเฝ้าระวัง** โดยอยู่ในช่วงขาขึ้น
เป็นส่วนมาก โดยสาธารณะรัฐประชาชนจีนภาคอุตสาหกรรมยังอ่อนแอในหลายกลุ่มอุตสาหกรรม ซึ่งได้รับแรงกดดันจากการชะลอตัวของเศรษฐกิจโลก และญี่ปุ่นคำสั่งซื้อเพื่อการส่งออกยังไม่ฟื้นตัว ส่วนสหรัฐอเมริกา และสหภาพยุโรป มีแนวโน้มภาวะเศรษฐกิจชะลอเพิ่มขึ้น จากปัญหาทางการเงินและสภาพคล่อง

 **แนวโน้ม 1-2 เดือนข้างหน้า (มิ.ย.-ก.ค.66) อยู่ในเกณฑ์ปกติ** สถานะบนคลื่นวัฏจักรขยายตัว จากการลงทุนของต่างประเทศที่เพิ่มขึ้น และ
อุปสงค์จากจำนวนนักท่องเที่ยวที่เพิ่มขึ้น ทั้งนี้ความเชื่อมั่นทางธุรกิจและภาคอุตสาหกรรมแม้จะขยายตัว แต่มีความกังวลเกี่ยวกับต้นทุนการผลิตที่มีแนวโน้มเพิ่มขึ้นโดยเฉพาะค่าไฟฟ้า และอุปสงค์ของประเทศคู่ค้าสำคัญที่ชะลอตัวส่งผลกระทบต่อภาคการส่งออกของไทย

 **แนวโน้ม 4-6 เดือนข้างหน้า (ส.ค.-ต.ค.66) อยู่ในเกณฑ์ปกติ** จากผลของปัจจัยด้านอุปสงค์ภายในประเทศเป็นสำคัญ และต้องเฝ้าระวังในส่วนของปัจจัยต่างประเทศมีแนวโน้มความเสี่ยงที่จะเกิดภาวะเศรษฐกิจชะลอตัวเพิ่มขึ้น จากอัตราเงินเฟ้อและดอกเบี้ยของตลาดส่งออกที่สำคัญ ๆ เช่น สหรัฐฯ และสหภาพยุโรป รวมถึงข้อพิพาททางภูมิรัฐศาสตร์และสงครามเทคโนโลยีที่อาจจะมีความรุนแรงมากขึ้น

* **ดัชนีการลงทุนภาคเอกชนของไทย (INV\_TH) : ส่งสัญญาณปกติ** ค่าดัชนีและค่าวัฏจักรชี้นำขยายตัวเมื่อเทียบกับเดือนก่อน ตามการลงทุนของต่างประเทศที่เพิ่มขึ้น
ทำให้ปริมาณการจำหน่ายเครื่องจักรและอุปกรณ์ และการนำเข้าสินค้าทุน รวมถึงการลงทุนในหมวดก่อสร้างและการจำหน่ายวัสดุก่อสร้างภายในประเทศเพิ่มขึ้น
* **ดัชนีความเชื่อมั่นทางธุรกิจของไทย 3 เดือนข้างหน้า (BSI\_TH\_3E) : ส่งสัญญาณปกติ** ค่าดัชนีและค่าวัฏจักรชี้นำขยายตัวเมื่อเทียบกับเดือนก่อน โดยความเชื่อมั่นของภาคการผลิตปรับตัวดีขึ้น นำโดยกลุ่มเครื่องจักรและอุปกรณ์ ยานยนต์ และอิเล็กทรอนิกส์ ส่วนภาคบริการทรงตัวใกล้เคียงกันเดือนก่อน
* **ดัชนีความเชื่อมั่นภาคอุตสาหกรรมของไทย 3 เดือนข้างหน้า (TISI\_TH\_3E) : ส่งสัญญาณปกติ** ค่าวัฏจักรชี้นำขยายตัวเมื่อเทียบกับเดือนก่อน เนื่องจากเศรษฐกิจไทยมีแนวโน้มขยายตัวต่อเนื่อง แต่ต้นทุนการผลิตยังมีแนวโน้มเพิ่มขึ้นโดยเฉพาะค่าไฟฟ้า และความไม่แน่นอนจากอุปสงค์จากประเทศคู่ค้าที่ชะลอตัว ส่งผลลบต่อภาคการส่งออกของไทย และสงครามรัสเซีย-ยูเครนที่ยืดเยื้อส่งผลต่อราคาพลังงานและราคาวัตถุดิบในตลาดโลก
* **ดัชนีผลผลิตอุตสาหกรรมของสหภาพยุโรป (IPI\_EU) : ส่งสัญญาณปกติ** ค่าดัชนีขยายตัวเมื่อเทียบกับช่วงเดียวกันในปีก่อน สะท้อนว่าเศรษฐกิจเริ่มฟื้นตัวขึ้น แต่หากเทียบกับเดือนก่อนค่าดัชนีหดตัวลง จากแรงกดดันของเงินเฟ้อและอัตราดอกเบี้ยนโยบายที่ยังอยู่ในระดับสูง รวมทั้งการดำเนินนโยบายการเงินที่เข้มงวด

หห

ของประเทศคู่ค้าที่ชะลอตัว

* **ดัชนีปริมาณสินค้านำเข้าของไทย (IMV\_TH) : ส่งสัญญาณเฝ้าระวัง** ค่าดัชนีและค่าวัฏจักรชี้นำหดตัวเมื่อเทียบกับปีก่อน โดยปริมาณนำเข้าวัตถุดิบที่หดตัวจากปัญหาขาดแคลนวัตถุดิบในช่วงก่อนหน้า ทั้งนี้มีแนวโน้มของปริมาณการนำเข้าสินค้าอุปโภคและบริโภคที่เพิ่มขึ้น จากจำนวนนักท่องเที่ยวไทยและต่างชาติที่เพิ่มขึ้น
* **ดัชนีความเชื่อมั่นผู้บริโภคของจีน (CCI\_CN) : ส่งสัญญาณเฝ้าระวัง** ค่าดัชนีและค่าวัฏจักรชี้นำขยายตัว เมื่อเทียบกับเดือนก่อนและปีก่อน โดยได้รับแรงหนุนจากการเปิดประเทศ ทำให้ภาคบริการและธุรกิจที่เกี่ยวเนื่องกับการท่องเที่ยวเติบโต โดยเศรษฐกิจจีนเติบโตดีกว่าคาดจากการใช้จ่ายภายในประเทศ แต่การผลิตภาคอุตสาหกรรมยังอ่อนแอในหลายกลุ่มอุตสาหกรรม ซึ่งได้รับแรงกดดันจากการชะลอตัวของเศรษฐกิจโลก
* **ดัชนีผู้จัดการฝ่ายจัดซื้อภาคการผลิตของญี่ปุ่น (PMI\_JP) : ส่งสัญญาณเฝ้าระวัง** ค่าดัชนีและค่าวัฏจักรชี้นำขยายตัวเมื่อเทียบกับเดือนก่อน แต่ยังต่ำกว่าระดับเส้นมาตรฐาน สะท้อนถึงภาคการผลิตมีแนวโน้มทิศทางที่ดีขึ้น จากปริมาณคำสั่งซื้อใหม่และการส่งออกที่เพิ่มแบบค่อยเป็นค่อยไป
* **ดัชนีชี้นำเศรษฐกิจประเทศสหรัฐอเมริกา (CLI\_US) : ส่งสัญญาณเฝ้าระวัง** ค่าดัชนีและค่าวัฏจักรชี้นำหดตัวเทียบกับเดือนก่อน จากปัญหาความตึงตัวทางการเงินและสภาพคล่อง การลดลงของปริมาณเงินฝากธนาคารและการปล่อยสินเชื่อมีแนวโน้มเข้มงวดมากขึ้น ส่งผลให้เกิดการชะลอตัวของกิจกรรมทางเศรษฐกิจ
* **ดัชนีความเชื่อมั่นทางธุรกิจสหรัฐอเมริกา (BCI\_US) : ส่งสัญญาณเฝ้าระวัง** ค่าดัชนีและค่าวัฏจักรชี้นำทรงตัวเมื่อเทียบกับเดือนก่อน เนื่องจากผลกระทบของดอกเบี้ยและเงินเฟ้อที่อยู่ในระดับสูง ทำให้เศรษฐกิจสหรัฐไม่ขยายตัว รวมทั้งความเสี่ยงในการเกิดภาวะถดถอยทางเศรษฐกิจของสหรัฐที่มีแนวโน้มที่สูงขึ้น



**รายงานผลระบบเตือนภัยเศรษฐกิจอุตสาหกรรมของไทย (The Early Warning System Industry Economics: EWS\_IE)**

**ที่มาของข้อมูล**

1. **INV\_TH** หมายถึง ดัชนีการลงทุนภาคเอกชน (ธปท.)
2. **IMV\_TH** หมายถึง ดัชนีปริมาณสินค้านำเข้า (ธปท.)
3. **BSI\_TH\_E** หมายถึง ดัชนีความเชื่อมั่นทางธุรกิจของไทย (3 เดือนข้างหน้า) (ธปท.)
4. **TISI\_TH\_E** หมายถึง ดัชนีความเชื่อมั่นภาคอุตสาหกรรมของไทย (3 เดือนข้างหน้า) (สภาอุตสาหกรรมแห่งประเทศไทย)
5. **CCI\_CN** หมายถึง ดัชนีความเชื่อมั่นผู้บริโภคจีน (Trading Economics)
6. **PMI\_JP** หมายถึง ดัชนีผู้จัดการฝ่ายจัดซื้อภาคอุตสาหกรรมญี่ปุ่น (IHS Markit)
7. **IPI\_EU** หมายถึง ดัชนีผลผลิตอุตสาหกรรมของยูโรโซน (OECD)
8. **CLI\_US** หมายถึง ดัชนีชี้นำเศรษฐกิจของสหรัฐอเมริกา (OECD)
9. **BCI\_US** หมายถึง ดัชนีความเชื่อมั่นทางธุรกิจของสหรัฐอเมริกา (OECD)

**วิธีการคำนวณ**

ใช้แบบจำลอง Non Parametric ในรูปแบบดัชนีผสม (Composite) คำนวณตามสูตรการคำนวณหาค่ามาตรฐาน (Normalization) โดยข้อมูลที่ใช้ในการคำนวณเดือนปัจจุบัน คือ ข้อมูลจริงเมื่อ 1-2 เดือนที่ผ่านมา (ฉบับนี้ใช้ข้อมูลเดือน
มีนาคม-เมษายน 2566)

**การอ่านค่าระดับส่งสัญญาณเตือนภัยฯ มี 3 ระดับ ได้แก่**

* **สัญญาณไฟสีเขียว หมายถึง** ส่งสัญญาณปกติ และขยายตัว
* **สัญญาณไฟสีเหลือง หมายถึง** ส่งสัญญาณเฝ้าระวัง
* **สัญญาณไฟสีแดง หมายถึง** ส่งสัญญาณไม่ปกติ และรุนแรง

**การอ่านค่าดัชนีชี้นำวัฏจักร (ค่ามาตรฐานเท่ากับ 0)**

* **หากมีค่ามากกว่าหรือเท่ากับ 0 หมายถึง** เศรษฐกิจอุตสาหกรรมของไทย/
ตัวแปรนั้น ๆ ขยายตัว และมีสภาวะปกติ (โดยพิจารณาร่วมกับขาขึ้น-ขาลง
ของคลื่นวัฏจักร)
* **หากมีค่าน้อยกว่า 0 ไม่เกิน -1** เศรษฐกิจอุตสาหกรรมของไทย /ตัวแปรนั้น ๆ หดตัว และมีสภาวะไม่ปกติเฝ้าระวัง (โดยพิจารณาร่วมกับขาขึ้น-ขาลง
ของคลื่นวัฏจักร)
* **หากมีค่าน้อยกว่า -1 หมายถึง** เศรษฐกิจอุตสาหกรรมของไทย /ตัวแปรนั้น ๆ ไม่ปกติหดตัวรุนแรง และมีสภาวะวิกฤต (โดยพิจารณาร่วมกับขาขึ้น-ขาลง ของ
คลื่นวัฏจักร)

**ติดต่อสอบถามข้อมูลเพิ่มเติม: สำนักงานเศรษฐกิจอุตสาหกรรม (สศอ.)**

**75/6 ถนนพระราม 6 เขตราชเทวี กรุงเทพมหานคร โทร 0 2430 6806 ต่อ 680604 ถึง 680606**

